จากประชุมสภาเมืองคนรุ่นใหม่ครั้งที่ 3/2567 ตาม https://www.facebook.com/share/v/WtujG8BsqkspuADq/? ขอให้หน่วยงานในกำกับของกรุงเทพมหานคร ที่เกี่ยวของนำประเด็นต่อไปนี้ไปดำเนินการ เดี๋ยวนี้ครับ
1. ขอให้สำนักสิ่งแวดล้อมนำประเด็นที่ทีม Parkerhood เพื่อนบ้านที่แสนดี นำเสนอเกี่ยวกับการสร้างความตระหนักรู้ในการซ่อมแซมสิ่งของที่ยังสามารถซ่อมแซมแล้วนำกลับมาใช้ได้แทนการซื้อใหม่ และการแลกเปลี่ยนสิ่งของระหว่างเพื่อนบ้านเพื่อช่วยลดขยะ
2. ขอให้สำนักการศึกษานำประเด็นที่ทีม Mentale Forte นำเสนอ 1 โรงเรียน 1 ที่พักใจ เล็งเห็น ปัญหาสุขภาพจิตของเด็กและเยาวชน รวมทั้งการขาดพื้นที่แสดงความสามารถ ตั้งเป้าเพิ่มพื้นที่ปลอดภัยในโรงเรียนเพื่อเสริมสร้างความมั่นใจและพัฒนาทักษะชีวิตให้กับเยาวชน และประเด็นที่ทีมสถาบันบอร์ดเกมเพื่อการเรียนรู้ นำเสนอพื้นที่การเรียนรู้โดยใช้บอร์ดเกมในโรงเรียนกรุงเทพมหานครพัฒนาทักษะการจัดการตนเองและซอฟท์สกิลเพื่อให้เยาวชนเติบโตอย่างมั่นคงและมีทักษะที่จำเป็น อยากให้มีการปรับแก้ไขระเบียบให้โรงเรียนสามารถมีอำนาจในการจัดซื้อสื่อการเรียนได้เองโดยไม่ต้องรอส่วนกลาง
3. ขอให้สำนักวัฒนธรรม กีฬา และการท่องเที่ยวนำประเด็นที่ทีม Fourflowers นำเสนอเกี่ยวกับการเพิ่มพื้นที่การเรียนรู้กิจกรรมนอกหลักสูตรการเรียนในพื้นที่เขตหนองจอก ในด้านต่าง ๆอาทิ ดนตรี กีฬา จิตอาสา การพัฒนาตนเอง เป็นต้น
4. ขอให้สำนักงานเขตนำประเด็นตามข้อ 1. ถึง 3. ไปดำเนินการในพื้นที่ เดี๋ยวนี้ครับ